Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 560

4. Fogalmak Átvezetési számla: a pénzeszközökkel kapcsolatos számlák egymás közötti forgalmában az ellenszámla helyettesítõje. Az Szkr. szerint az átvezetési számla állománya a pénzeszközállomány része. Befektetési jegy: a Tpt.-ben meghatározott fogalom. Betét a Felügyeleti mérleg forrás oldalán: a hitelintézettel szemben fennálló követelés, amely betétszerzõdés, bankszámla-, illetve folyószámla-szerzõdés alapján a hitelintézetnél elhelyezett pénzeszközöket jelent. A betétek közé sorolandók a hitelintézet által kibocsátott utazási csekkek, valamint az elektronikus pénz használatával összefüggésben elõre kifizetett pénzösszegek (elektronikus pénz) is. A treasury által kötött ún. bankközi ügyletek szintén betétnek minõsülnek a Felügyeleti mérleg szempontjából. HMK-1-01 Betéti okirat: a hitelintézetnél elhelyezett betétek közül az, amely nem számlán és nem könyvesbetétben került elhelyezésre, függetlenül az okirat elnevezésétõl, címletezésétõl, lejáratától, illetve attól, hogy bemutatóra szóló-e vagy sem (pl. a hitelintézet által kibocsátott takaréklevél, értékjegy, pénztárjegy, betétjegy, takarékjegy, takarékszelvény, értéklevél, kamatjegy, trezorjegy). Bruttó érték: a beszerzési, bekerülési, nyilvántartási – értékvesztésekkel, céltartalékkal stb. nem csökkentett, értékelési különbözettel nem módosított – érték. Mérlegtételek esetén a könyv szerinti bruttó érték, mérlegen kívüli tételek esetében a nyilvántartási érték. Egyéb hitel: minden, a kiemelt hitelsorokba nem tartozó hitel. Itt kell jelenteni az eseti hiteleket, valamint a Széchenyi-kártyához kapcsolódó hiteleket is. (Eseti hitel: nem pénzügyi vállalatoknak, illetve egyéni vállalkozóknak nyújtott ad hoc jellegû, a hitelfelvevõ átmeneti likviditási problémáinak megoldására szolgáló rövid lejáratú hitel.) A magánszemélyeknek (lakosságnak) nyújtott szabad felhasználású hitel fogyasztási hitelnek tekintendõ. Eredeti lejárat (kibocsátáskori futamidõ): a pénzügyi instrumentum azon kötött „élettartamát” jelenti, amelynek eltelte elõtt az nem váltható vissza (pl. kibocsátott értékpapírok), illetve amelynek letelte elõtt csak valamely hátrányos szerzõdéses feltétellel (pl. járó, de nem esedékes kamat elvesztése) váltható vissza (pl. a betétek és a felvett hitelek egyes típusai). Értékpapír-kölcsönzés: a Tpt.-ben meghatározott fogalom. Értékpapírosítás: olyan mûvelet, amely során a monetáris pénzügyi intézmény a mérlegében lévõ hitelt – vagy az eredeti adós által kibocsátott új, forgatható, hitelviszonyt megtestesítõ értékpapírokra cseréli (közvetítõ részvétele nélkül), amelyeket ezzel egy idõben/vagy késõbb befektetõknek elad (a hitel ebben az esetben megszûnik); – vagy egy – rendszerint az értékpapírosított hitel tartására létrehozott – közvetítõnek [Financial Vehicle Corporation (FVC)] adja el, amely azt új hitelviszonyt megtestesítõ értékpapírok kibocsátásával finanszírozza. Ennek során két megoldás lehetséges:

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes